Donald Trump a declarat la conferința de presă comună susținută cu Klaus Iohannis la Casa Albă, că Administrația SUA va susține eforturile României în lupta împotriva corupției.

„Susținem puternic România și așadar susținem și lupta împotriva corupției. Întotdeauna o vom susține și îl vom susține pe președintele vostru. A făcut o treabă minunată, e foarte popular, lucrează din greu. Știm tot ce se întâmplă în România. El va câștiga această luptă, are sprijinul nostru”, a spus Donald Trump, răspunzând la o întrebare despre cum va susține administrația Trump lupta împotriva corupției din România.

Întrebat dacă este corupția din România o problemă pentru investițiile americane, președintele SUA a spus: „Da, dar sunt foarte mulți investitori americani care merg în România. Avem oameni care merg în România să investească”.

Cristian Tudor Popescu: „Cel mai mare dușman al României nu e ISIS, ci haita de politicieni corupți”



„Cel mai mare dușman al României în acest moment nu este ISIS, deși s-ar putea să avem în curând probleme cu teroriștii, având în vedere angajarea fermă a noastră alături de NATO și SUA în acest moment în lupta impotriva terorismului, exercițiile comune, scutul antirachetă. Nu este nici măcar Rusia atât de agresivă față de România prin declarațiile lui Vladimir Putin. Cel mai mare dușman al României îl reprezintă haita de politicieni corupți care doresc să facă în România din coruptie un mod de viață și care vor să transforme corupția într-un drept al omului în Români”, a spus Cristian Tudor Popescu la Digi24.

„Toți avem dreptul să furăm, toți avem dreptul că fim corupți, dar numai unii dintre noi o să reușească să se îmbogățească precum în basme. Împotriva acestei haite în interior, în România, există o opoziție formată în primul rând din cetățenii care pot ieși în stradă, așa cum au dovedit-o, și dintr-o mică parte a presei. Faptul că atât de ferm a fost formulata aici necesitatea luptei anticoruptie, faptul că președintele Iohannis a fost felicitat și prețuit pentru susținerea fermă pe care a arătat-o în lupta anticorupție în România este extrem de important pentru evoluția țării noastre. Avem nevoie de sprijinul SUA pentru a lupta în interior împotriva știți dvs cui”, a mai spus jurnalistul Cristian Tudor Popescu la Digi24.

Îți recomandăm Vizita Președintelui Iohannis în SUA: trei posibile câștiguri și o miză trecută sub tăcere

„Sunteți un aliat adevărat, o țară minunată și avem o relație minunată, iar această relație a devenit și mai bună", i-a spus vineri președintele Donald Trump, în Biroul Oval, președintelui Klaus Iohannis.

Preşedintele Klaus Iohannis şi preşedintele SUA Donald Trump au susținut o conferință de presă comună, după întrevederea de la Casa Albă.



UPDATE. Principalele declarații ale președintelui Donald Trump:



„Domnule președinte Iohannis, e o onoare să primesc un prieten atât de bun la Casa Albă

Vizita dvs vine într-un moment important. M-am întors dintr-o călătorie istorică din Orientul Mijlociu, să îi unesc pe toți oamenii civilizaţi în lupta contra terorismului.

Nicio naţiune civilizată nu poate permite răspândirea acestei ideologii, am vorbit cu lideri musulmani, importanţi din Orientul Mijlociu, liderii au spus că sunt gata să nu mai susţină fianciar şi moral terorismul.

Qatar, din păcate a fost un fondator al terorismului la un nivel foarte înalt.

(Foto Guliver/Getty Images)

Trebuie să oprim finanțarea terorismului. A venit timpul să spunem Qatar-ului să termine cu finantarea terorismului și a extremismului. Fac apel către toate națiunile să nu mai susțină terorismul. Nu voi numi aceste state.

Trebuie să oprim crimele.

Mulțumesc poporului român pentru ce a făcut în lupta împotriva terorismului.



Împreună putem face față provocărilor de securitate din lume.

România e al patrulea contributor cu trupe în Afganistan.



23 dintre cetăţenii voştri au plătit preţul şi SUA onorează sacrificiul lor.

Recunosc puterea de conducere a lui Klaus Iohannis şi că România a decis să crească contribuţia bugetului apărării. Sperăm că şi celelalte state din NATO vor urma exemplu României şi că îşi vor îndeplini partea financiară.

Vreau să aplaud eforturile dvs în lupta împotriva coruptiei și pentru apărarea statului de drept.

Abia aștept să întărim alianța pe care o avem”.

Principalele declarații ale președintelui Klaus Iohannis:

„Mă bucur foarte tare pentru că am avut o întâlnire foarte bună și acest lucru se datorează puterii dumneavoastră de a conduce și totodată parteneriatului nostru puternic.

Acest parteneriat cu Statele Unite modelează România aşa cum este ea astăzi, o Românie cu o democraţie solidă, o Românie care este alături de trupele americane în Afganistan şi în Irak.



Mă bucur că implicarea dumneavoastră în lupta contra terorismului a determinat mai multe națiuni să fie conștiente de faptul că trebuie să împărțim cheltuielile în interiorul NATO

România a decis să crească contribuția pentru apărare la 2% din PIB și cred că suntem prima țară din mandatul dumneavoastră care face acest lucru.

O parte importantă din acest buget merge către achizițiile strategice.

Sper că vom găsi împreună metode bune de a cheltui acești bani.

România este foarte conştientă de faptul că suntem în est şi că ne bazăm foarte mult pe parteneriatul cu dumneavoastră pentru că nu putem să rezistăm acolo fără SUA, nu putem rezista acolo singuri.

România este membră a UE și cred că este în interesul ei ca Uniunea să fie un partener puternic al SUA. Legăturile transatlantice sunt vitale”

Conferința de presă:

(Multe state văd Rusia un pericol pentru securitatea din regiune. Ar trebui ca SUA să invoce art 5?) Donald Trump: „Angajez Statele Unite în privința articolului 5. Cu siguranță suntem acolo ca să protejăm"

(Foto: Guliver/Getty Images)

(Au fost discuții despre Visa Waiver?) Donald Trump: Nu am discutat, dar în mod cert vom discuta.

Klaus Iohannis: „Am menționat acest aspect. Tot mai mulți oameni vin din România în Statele Unite, unii vin ca turiști, unii vin pentru afaceri, iar cei care vin pentru afaceri ar trebui încurajați. Problema vizelor ar putea fi important să o discutăm și probabil că vom avansa în aceasta privință".

(Cum va sprijini Administrația Trump lupta împotriva corupției?) Donald Trump: „Susținem puternic România și așadar susținem și lupta împotriva corupției. Întotdeauna o vom susține și îl vom susține pe președintele vostru. A făcut o treabă minunată, e foarte popular, lucrează din greu. Știm tot ce se întâmplă în România. El va câștiga această luptă, are sprijinul nostru”.

Klaus Iohannis a fost primit la Casa Albă de către Donald Trump la ora locală 14:00 (21:00, ora României). După ce va semna în Cartea de Onoare, preşedintele român va avea convorbiri tete-à-tête cu Trump timp de zece minute.







(Foto presidency.ro)

Conferința de presă comună a celor doi preşedinţi este programată la ora locală 14:45 (21:45 ora României).

(Foto presidency.ro)

Şeful statului s-a întâlnit, în cadrul vizitei pe care o face în SUA, și cu şeful CIA şi cu congresmani americani, iar întrevederea cu președintele Donald Trump a fost precedată de întâlnirea cu secretarul de Stat Rex Tillerson.